Eirik Myrhaug

Eirik Boie Myrhaug Partapuoli (født 21. november 1943 i Gratangsbotn) er en norsk sjaman, ingeniør og forfatter av samisk opprinnelse.   

I sin ungdom var Myrhaug Partapuoli aktiv i Arbeidernes ungdomsfylking (AUF). Han tok utdannelse som anleggsingeniør ved Stockholms tekniska institut. Frem til 1977 arbeidet han som ingeniør i Norges vassdrags- og elektrisitetsvesen (NVE). I 1979 skapte utbyggingen av Altavassdraget stor kontrovers. Han valgte da å ta parti med demonstrantene som protesterte mot utbyggingen. I 1981 ledet han den andre sultestreiken foran Stortinget under Altaaksjonen. I 1990-årene begynte han å praktisere som sjaman.

I 1980- og 1990-årene var Myrhaug Partapuoli leder i Norsk Forum For Økologisk Økonomi. Her hentet han inspirasjon fra blant andre Margrit Kennedy. For sitt engasjement mottok han den alternative utmerkelsen Nordisk Kjetterpris i 1993.

Myrhaug Partapuoli har deltatt i TV-programmene Norges herligste, Jakten på den 6. sans og Brobyggerne.

Eirik Myrhaug Partapouli er elder i Arktisk sjamansirkelråd, og styreleder for Arktisk sjamansirkel. Arktisk sjamansirkelråd startet foreningen Arktisk sjamansirkel i 2018. 

Han er også ambassadør for Håpets Katedral.

Galleri

Bibliografi 
 
 
 Sjaman for livet. Nova Forlag. 2011.

Referanser

Litteratur

Eksterne lenker 
 

Samiske forfattere
Personer innen alternativ behandling
Personer fra Gratangen kommune